Temeljem članka 20. Zakona o predškolskom odgoju i obrazovanju (NN 10/97, 107/07 i 94/13) te članka 38. Statuta Grada Delnica (SN Grada Delnica 3/18 i 9/18), Gradsko vijeće Grada Delnica na sjednici održanoj 18. travnja 2019. donosi

**ODLUKU**

**O NAČINU OSTVARIVANJA PREDNOSTI PRI UPISU DJECE**

**U DJEČJI VRTIĆ HLOJKICA**

**Članak 1.**

Ovom Odlukom uređuje se način ostvarivanja prednosti pri upisu djece u Dječji vrtić Hlojkica.

**Članak 2.**

Prednost pri upisu ostvaruje dijete iz obitelji čiji svi članovi imaju prebivalište ili boravak na području Grada Delnica.

Dijete koje je smješteno u udomiteljsku obitelj ili ima skrbnika, a nema prebivalište na području Grada Delnica, ostvaruje prednost kao i dijete iz stavka 1. ovog članka ako njegov udomitelj ili skrbnik ima prebivalište na području Grada Delnica.

Dijete iz obitelji s oba roditelja koje živi samo s jednim roditeljem koji imaju prebivalište na području Grada Delnica ostvaruje prednost kao i dijete iz stavka 1. ovog članka isključivo uz dostavu odgovarajuće dokumentacije.

**Članak 3.**

Prednost pri upisu ostvaruje se prema slijedećem redu prvenstva:

1. Dijete roditelja žrtava ili invalida Domovinskog rata
2. Dijete iz obitelji s troje ili više djece
3. Dijete zaposlenih roditelja
4. Dijete koje živi samo s jednim, zaposlenim roditeljem
5. Dijete samohrano roditelja i dijete u udomiteljskoj obitelji
6. Dijete u godini prije polaska u osnovnu školu
7. Dijete roditelja koji primaju doplatak za djecu

Djeca čiji se jedan ili oba roditelja obrazuju, odnosno ostvaruju status redovnog učenika ili studenta izjednačavaju se u svojim pravima na ostvarivanje prednosti sa zaposlenim roditeljima.

Samohrani roditelj je roditelj čiji bračni drug je preminuo ili za kojeg postoji potvrda o nestanku i koji sam skrbi za svoje dijete i uzdržava ga.

**Članak 4.**

U slučaju kada nakon utvrđivanja prednosti iz članka 2. ove Odluke ostane slobodnih mjesta za upis, u Vrtić se mogu upisati i djeca s prebivalištem u drugim jedinicama lokalne samouprave na osnovu reda prvenstva iz članka 3. ove Odluke, uz predočenje suglasnosti o sufinanciranju sukladno pravilima za djecu s prebivalištem na području Grada Delnica.

**Članak 5.**

Način i uvjeti vrednovanja ostvarivanja prednosti pri upisu prema redu prvenstva iz članka 3. ove odluke propisuju se Pravilnikom Upravnog vijeća Dječjeg vrtića Hlojkica kojom se utvrđuju upisi i mjerila upisa djece rane i predškolske dobi u programe predškolskog odgoja i obrazovanja.

**Članak 6.**

Stupanjem na snagu ove Odluke prestaju važiti svi dosadašnji akti Grada Delnica kojima se regulirao način ostvarivanja prednosti pri upisu djece u Dječji vrtić Hlojkica Delnice.

**Članak7.**

Ova Odluka objavit će se u Službenim novinama Grada Delnica a stupa na snagu prvog dana od dana objave.

**GRADSKO VIJEĆE GRADA DELNICA**

 **Predsjednik**

 Goran Bukovac

KLASA: 601-03/19-01/01

URBROJ: 2112-01-30-40-2-19-1

U Delnicama, 18. travnja 2019. godine